Magnolia House oli ikimuistoinen paikka. Isäntä Danforth Prince oli erittäin avulias ja tarjosi apuaan jo ennen matkaamme. Perille pääsimme helposti taksilla JFK:lta. Kulkeminen Manhattanille oli sujuvaa lautalla lyhyen kävely- tai bussimatkan päästä. Magnolia House itsessään oli nähtävyys. Meillä oli käytössä yksi kokonainen kerros talosta, ja saatoimme vain ihmetellä eri puolilta maailmaa kerättyä kalustoa, ja välillä tuli jopa tunne paluusta menneisyyteen. Päivittäinen aamiainen oli erittäin runsas: pekonia, munakokkelia, tuoreista hedelmistä tehty hedelmäsalaatti yms., ja samalla saimme kuulla Darwin Porterin kiehtovia tarinoita hänen tapaamistaan elokuvatähdistä ja muista kuuluisuuksista 50-luvulta lähtien, sekä keskustella kaikesta mahdollisesta Danforthin ja Darwinin kanssa. Molemmat ovat matkustelleet paljon ympäri maailmaa, myös Suomessa, ja asuneetkin ulkomailla. Kannattaa tutustua myös heidän kirjalliseen tuotantoonsa etukäteen. Tunnelma on hyvin rento, ja voit olla omana itsenäsi. Maaliskuun loppu oli vielä aika kylmä, mikä tuntui suuressa 1830-luvun talossa sisälläkin, ja tulimme talolle yleensä niin myöhään, ettemme enää sytyttäneet tulta takkoihin. Takkailta talossa olisi varmasti ollut myös elämys. Siistiä hotellielämää kaipaaville tämä ei ole oikea paikka, mutta elämyksiä ja mielenkiintoisia tarinoita ja keskusteluita arvostavalle, sekä elokuvista kiinnostuneille Magnolia House tarjoaa paljon enemmän kuin mikään aiemmin kokemamme matkamajoitus.